Diari Oficial de la Generalitat Valenciana


Sumari del DOGV 2976, del 22-04-1997 (1997/905065)

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/16/(5)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905065


Data del document
:   16-08-1996

Organisme emissor


Tipus de document
:   Resolució

Descriptors 

:   * Albalat dels Sorells
    * vigilància del medi ambient
    * impacte ambiental

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 091/96-AIA, referent al Projecte d'Explotació de la Gravera Anomenada Rosario i la seua posterior restauració mitjançant el rebliment controlat amb residus sòlids inerts, que es localitza al terme municipal d'Albalat dels Sorells (l'Horta Nord), promogut per la mercantil Excavaciones y Movimientos de Tierras El Maganto, SL.  
Vist que l'estudi d'impacte ambiental ha sigut sotmés al tràmit d'informació pública pel Servei Territorial d'Indústria i Energia de València, mitjançant un anunci publicat en el Butlletí Oficial de la Provincia de València número 98, de data 25 d'abril de 1996, sense que s'hi presentaren al·legacions, segons consta en el certificat del director territorial, rebuda en data 13 de juny de 1996.  
Vist que, com a conseqüència de les consultes realitzades en data 15 de maig es van rebre, en les dates que s'indica, les següents respostes:  
- Informe de l'Ajuntament d'Albalat dels Sorells (31 de maig de 1996), en el qual comunica que l'àrea afectada pel projecte és una zona rústica i no hi ha cap incidència negativa sobre el planejament urbanístic i no hi ha tampoc jaciments arqueològics ni altres restes d'interés.  
- Informe remés per la Subdirecció Territorial de Medi Ambient de València (18 de juny de 1996), en el qual manifesta que no hi ha inconvenient per a l'actuació perquè no afecta terrenys forestals.  
- Nou informe remés per la Subdirecció Territorial de Medi Ambient de València (8 de juliol de 1996), en el qual manifesta que el projecte no afecta cap via pecuària classificada, per la qual cosa no hi ha inconvenient en aquest sentit.  
No es va rebre resposta de la Direcció General de Desenvolupament Forestal ni de la Direcció General de Patrimoni Artístic.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables.  
Atés que l'article 5 de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en particular de la llicència d'activitat municipal, el Projecte d'Extracció de Terres i Posterior Rebliment amb Residus Inerts de la Gravera Rosario, del terme municipal d'Albalat dels Sorells, d'acord amb l'estudi d'impacte ambiental-projecte de restauració tramitat i el compliment de les condicions següents:  
1. L'accés a l'explotació i al posterior abocador haurà de quedar eficaçment limitat i s'haurà de preveure el seu tancat total o parcial en cas que la mota perimetral prevista no és suficient per a evitar-hi l'accés de tercers. S'hi haurà d'instal·lar, així mateix, una porta d'accés, junt a la qual es col·locarà un cartell que informe del caràcter legal de l'activitat d'abocament controlat i la identificació del titular.  
2. El projecte i pressupost de la restauració hauran de ser ampliats perquè s'hi incloga la condició anterior i per a justificar i garantir que amb el tractament de compactació previst s'assolisca, tant en les parets com en el fons del vas d'abocament, un coeficient de permeabilitat de 10-7 m/s o inferior, en una gruixària almenys d'1 metre i s'haurà de preveure, en cas contrari, un altre tipus d'impermeabilització. Així mateix, s'haurà de preveure un sistema de recollida i control de possibles lixiviats que inclourà la construcció d'una bassa o un depòsit en la cota més baixa del buit.  
3. Abans de procedir a l'abocament o rebliment del buit mitjançant residus inerts, i en tot cas, només finalitzar l'activitat extractiva, el promotor haurà de presentar per triplicat davant aquesta direcció general un informe sobre les característiques particulars dels terrenys travessats i, a la vista d'això, sobre el desenvolupament de mesures d'impermeabilització i condicionament del buit miner creat. Així mateix, haurà d'aportar el Pla d'Explotació de l'Abocador. A la vista d'aquesta documentació, s'emetrà el corresponent informe, que haurà de ser favorable per a poder prosseguir amb el desenvolupament de l'activitat. L'incompliment d'aquesta condició per part del promotor serà objecte de les mesures disciplinàries previstes en la legislació vigent.  
4. En tot cas, els residus que s'han d'acceptar en l'abocador seran exclusivament sòlids inerts procedents de la construcció (excavacions, enderrocs, runams) seleccionats en origen, si bé, complementàriament hauran de ser inspeccionats in situ abans de ser dipositats en el buit definitiu, a fi de separar aquells elements que no s'adapten a la previsió anterior o que siguen susceptibles d'un aprofitament o reciclatge posterior, com ara la ferralla.  
5. La topografia final de l'àrea afectada per aquesta doble activitat, una vegada restaurada, haurà de mantenir un drenatge concordant amb la xarxa de drenatge natural pròpia de l'entorn i adoptar les mesures pertinents per a evitar que s'afavorisquen entollaments o processos d'erosió i arrossegaments de materials fins cap als llits naturals.  
6. Si durant el procés d'explotació de la pedrera, es trobaren restes paleontològiques, arqueològiques o etnogràfiques, el titular quedarà obligat a fer saber aquest fet a la Conselleria de Cultura, de manera immediata i a adoptar les mesures pertinents per a la seua protecció i conservació.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 16 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI